Twee in hof vir verkiesingverwante misdadeArgieffoto Brig. Leonard Hlathi, woordvoerder van die polisie, het gesê die twee mans is in Waterval Boven in hegtenis geneem. Volgens Hlathi is een verdagte in hegtenis geneem vir die verwydering van ŉ verkiesingsplakkaat op ŉ minibus, terwyl die ander man in hegtenis geneem is nadat hy glo ŉ verkiesingsplakkaat geskend het. Hlathi het gesê albei mans word aangekla van oortreding van die Verkiesingswet en sal Maandag in die hof verskyn. Hy het gesê die polisie ondersoek nog ŉ man nadat hy glo met sy selfoon ŉ foto geneem het van sy stembrief by ŉ stempunt in Delmas. “Die man is nog nie in hegtenis geneem nie en ons samel nog inligting in voordat ons dit aan die aanklaer sal voorlê vir ŉ besluit.”